proxectonos/corpus_dominio_legal_administrativo_tmp huggingface dataset:
09/06/2022 | Administración LocalMunicipal
Cambre
Publicación edicto padrón do prezo público por actividades extraescolares en periodos vacacionais do Entroido 2022

Por resolución da concelleira delegada núm.1016/2022 de data 03 de xuño de 2022, acordouse: PRIMEIRO: Aprobar o padrón fiscal do prezo público por actividades extraescolares municipais, programa de actividades extraescolares en periodos vacacionais do Entroido 2022, que comprende 23 recibos dun total de 12 persoas participantes e os importes correspondentes que deberán aboar en función da súa capacidade económica e da modalidade elixida por un importe total de douscentos cinco euros con vinte céntimos (205,20 €), desde Maria Angeles Pilar Garcia de Soria Karoum, Silvia ata Conmemoracion Torreño Coin, Sara Leticia Barelles Sabajanes. SEGUNDO: Expoñer ao público os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición antes esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. A data de cargo dos recibos domiciliados será o 13 de xuño de 2022. Cambre, 3 de xuño de 2022 A concelleira delegada da área de Economía, Facenda e Recursos Humanos P. D (RA núm.1323/2019, do 1 de xullo) María Dolores Pan Lesta
09/06/2022 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de maio 2022

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de maio 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 1 de xuño de 2022 ó 11 de agosto de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 31 de maio de 2022 O alcalde, Manuel Ruiz Rivas
22/06/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario nº 2022-CREXT-08 de importe 1.955.000,00 euros e de suplemento de crédito 2022-SUPLE-05 de importe 1.420.000,00 euros, financiado co rltgx do exercicio 2021

EDICTO ANUNCIO DE EXPOSICIÓN AO PÚBLICO DE APROBACIÓN DO EXPEDIENTE DE CRÉDITO EXTRAORDINARIO N.º 2022-CREXT-08 DE IMPORTE 1.955.000,00 EUROS E DE SUPLEMENTO DE CRÉDITO 2022-SUPLE-05 DE IMPORTE 1.420.000,00 EUROS, FINANCIADO CO REMANENTE LÍQUIDO DE TESOURERÍA PARA GASTOS XERAIS DO CONCELLO PROCEDENTE DA LIQUIDACIÓN DO EXERCICIO 2021 O Pleno da Corporación municipal, en sesión extraordinaria celebrada o día 17 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-08 e de suplemento de crédito 2022-SUPLE-05 dentro do vixente orzamento municipal do exercicio 2022, financiado co remanente líquido de tesourería para gastos xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, do 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras n.º 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-08_SUPLE-05”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 17 de xuño de 2022. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
22/06/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario nº 2022-Crext-06 de importe 26.656,04 euros, financiado con baixas por anulación

O Pleno da Corporación municipal, en sesión extraordinaria celebrada o día 17 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-06 dentro do vixente Orzamento municipal do exercicio 2022, financiado con baixas por anulación. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-06”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 17 de xuño de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
22/06/2022 | Administración LocalMunicipal
Miño
Aprobación inicial do expediente de modificación orzamentaria número 1/2022 no orzamento de 2021, prorrogado para 2022, vía crédito extraordinario

O Pleno do Concello de Miño, na sesión ordinaria do día 16 de xuño de 2022, aprobou inicialmente o expediente de modificación orzamentaria núm.1/2022, vía crédito extraordinario, no orzamento de 2021, prorrogado para 2022, por un importe total de trinta e seis mil setecentos noventa e cinco euros e sete céntimos (36.795,07 euros). O devandito expediente permanecerá exposto ao público na oficina de intervención municipal, durante o prazo de quince días hábiles contados a partir da publicación deste anuncio no Boletín Oficial da Provincia, a efectos de exame e de presentación de reclamacións ante o Pleno, segundo o disposto no artigo 177, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentasen reclamacións, o expediente considerarase definitivamente aprobado, conforme ao establecido na citada lexislación. Miño, 17 de xuño de 2022 O alcalde Manuel Vázquez Faraldo
22/06/2022 | Administración LocalMunicipal
Porto do Son
Aprobación definitiva de modificación de créditos: crédito extraordinario 1/2022 e suplemento de crédito 1/2022

ANUNCIO Rematado o prazo de exposición pública do expediente de modificación de créditos na modalidade de crédito extraordinario 1/2022 por importe de 29.423,82 euros e de suplemento de créditos 1/2022 por importe de 709.603,53 euros aprobado inicialmente por acordo do Pleno na sesión ordinaria do 12.05.2022, sen que se presentasen reclamacións, elévase a definitivo o dito acordo, segundo dispón os artigos 177.2 e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O resumo do orzamento por capítulos é o que segue: Contra este acordo, segundo dispón o artigo 171.1 do Real decreto lexislativo 2/2004, do 5 de marzo, poderase interpoñer recurso contencioso-administrativo, no prazo de dous meses contados a partir do día seguinte ao da publicación deste anuncio. Tamén se poderá interpoñer calquera outro recurso que se considere oportuno. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acordo impugnado. Porto do Son, 17 de xuño de 2022. O alcalde-presidente Asdo. José Luis Oujo Pouso
22/06/2022 | Administración LocalMunicipal
As Pontes de García Rodríguez
Persoal
Delegación especial a prol dun concelleiro para a celebración dun matrimonio civil

O alcalde do Concello das Pontes de García Rodríguez, por medio do Decreto da súa autoridade núm.816/2022, do 16/06/2022 -e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) núm.179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar no concelleiro da Corporación municipal Jennifer Lorena Lastiri Maside a atribución para celebrar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 23/2022, tramitado polo Rexistro Civil das Pontes de García Rodríguez, e no que as persoas contraentes son MASUM RICARDO ANDRE VINYET AHMETOVIC e RAFAEL ALEXANDER LIEVANA ESPIRITO SANTO. O acto de celebración de matrimonio terá lugar o día 06 de agosto de 2022, ás 12:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 17 de xuño de 2022 A concelleira-delegada especial de Organización Interna e Medios Locais (delegación conferida polo Decreto 993/2019, do 24 de xuño; BOP do 28/06/2019). Georgeta Nicoleta Higuera Dewisme
22/06/2022 | Administración LocalMunicipal
Miño
Aprobación inicial do expediente de modificación orzamentaria número 1/2022 no orzamento de 2021, prorrogado para 2022, vía suplemento de crédito

O Pleno do Concello de Miño, na sesión ordinaria do día 16 de xuño de 2022, aprobou inicialmente o expediente de modificación orzamentaria núm.1/2022, vía suplemento de crédito, no orzamento de 2021, prorrogado para 2022, por un importe total de un millón trescentos vinte e un mil cincocentos cincuenta e un euros e corenta e catro céntimos (1.321.551,44 euros). O devandito expediente permanecerá exposto ao público na Oficina de Intervención municipal, durante o prazo de quince días hábiles contados a partir da publicación deste anuncio no Boletín Oficial da Provincia, a efectos de exame e de presentación de reclamacións ante o Pleno, segundo o disposto no artigo 177, en relación co 169, do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentasen reclamacións, o expediente considerarase definitivamente aprobado, conforme ao establecido na citada lexislación. Miño, 17 de xuño de 2022. O alcalde Manuel Vázquez Faraldo
22/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.73855 Solicitude de concesión de augas públicas presentada pola denominada Comunidade de Usuarios de Augas Tras da Agra (Trazo)

Comunidade de Usuarios de Augas de Tras da Agra, co NIF XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: CCUU de Augas de Tras da Agra VOLUME TOTAL ANUAL: 525,60 m 3 /ano. DESTINO: Doméstico ORIXE: Pozo na parcela de referencia 15087A502010410000AB CONCELLO: Trazo O aproveitamento consiste na captación na parcela 15087A502010410000AB mediante pozo de 1,20 m de diámetro e uns 5 m de profundidade, e na condución mediante tubaxe de 40 mm ata a caseta situada na parcela 15087A50200812, onde se localiza un repartidor e dous depósitos de 2000 litros cada un, un dos cales abastece á vivenda do número 7 do lugar de Viaño Grande, e o outro ás restantes dúas vivendas da comunidade, de números 19 e 21, con tubaxes de 32 mm de diámetro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 14 de xuño de 2022.
22/06/2022 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA: IBIR – Padrón 2022 TIPO DE INGRESO: imposto bens inmobles rústica DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/07/2022. DATA FIN VOLUNTARIA: 05/09/2022 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende n.º 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, do 17 de decembro, xeral tributaria, e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o Regulamento xeral de recadación. Contra as liquidacións que contén o padrón os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRFL) e no artigo 54 da OXRI, no prazo dun mes, que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiranse pola vía de constrinximento e devengarán o recargo de apremio, os xuros de mora e as custas que se produzan. ENTIDADES COLABORADORAS: BANCO SANTANDER, S. A. CAIXABANK, S. A. ABANCA CORPORACIÓN BANCARIA, S. A. BANCO BILBAO VIZCAYA ARGENTARIA, S. A. BANCO DE SABADELL, S. A. Santiago de Compostela, 16 de xuño de 2022. A CONCELLEIRA DELEGADA DE FACENDA Asdo.: Marta Abal Rodríguez
22/06/2022 | Administración LocalMunicipal
Cedeira
Aprobación inicial padróns fiscais 2022

Mediante Resolución de Alcaldía número 319/2022 de 15 de xuño aprobáronse provisionalmente os Padróns Fiscais correspondentes ao exercicio 2022 para o seu cobramento mediante recibo. Os padróns aprobados son os seguintes: - Padrón da Taxa por prestación do servizo de Recollida de Residuos (Lixo). - Padrón da Taxa de vaos por entradas de vehículos a través de beirarrúas e reservas de vía pública para aparcadoiro exclusivo, parada de vehículos, e de carga e descarga de mercadorías de calquera clase. (Vaos) - Padrón da Taxa polo aproveitamento especial ou utilización privativa do dominio público local. Os mencionados Padróns expóñense ao público e poden ser consultados nas oficinas municipais para que os interesados poidan presentar reclamacións ou alegacións, durante un prazo de quince días dende o día seguinte ao da publicación deste anuncio no Boletín Oficial da Provincia. De non presentarse alegacións, reclamacións ou realizarse modificacións de oficio o Padrón aprobado provisionalmente, elevarase a definitivo sen necesidade de novo acordo. Cedeira, 16 de xuño de 2022 O Alcalde Asdo.- Pablo Diego Moreda Gil
22/06/2022 | Administración LocalMunicipal
Rianxo
Secretaría
Aprobación padrón lixo 2.º cuadrimestre 2022

Mediante Decreto da alcaldía, acordouse aprobar o padrón da taxa polo servizo de recollida do lixo correspondente ao segundo cuadrimestre do exercicio 2022. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cal os interesados poderán examinalo e formular alegacións. Contra as liquidacións comprendidas no Padrón poderase interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaída poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte ao da notificación de dita resolución, ou ben no prazo de seis meses se non recae resolución expresa no prazo dun mes dende a interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. Os pagos poderán realizarse en calquera das entidades colaboradoras na recadación dos tributos do concello de Rianxo; a través da Banca electrónica ou en caixeiro automático nas entidades colaboradoras. Transcorrido o período voluntario de ingreso, iniciarase o período executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 16 de xuño de 2022 O alcalde Adolfo Muiños Sanchez
22/06/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de crédito extraordinario 2022-Crext-07 por importe de 1.362.427,86 euros, financiado co remanente líquido de tesourería para gastos xerais do concello do exercicio 2021

O Pleno da Corporación municipal, en sesión extraordinaria celebrada o día 17 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-07 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-07”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 17 de xuño de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
22/06/2022 | Administración LocalMunicipal
As Pontes de García Rodríguez
IPPEC
Decreto de delegación da Alcaldía nº 817/2022

- A Orde do 04/05/2022 establece as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2022 (código de procedemento TR332A) (DOG núm.98 de data 23/05/2022). - Borrador do convenio de colaboración entre o concello das Pontes de García Rodríguez, o concello da Capela e o concello das Somozas para a execución do programa integrado de emprego de Galicia. O artigo 21.1. b) da Lei 7/1985, do 2 de abril, reguladora das bases de réxime local (LRBRL) atribúelle ao alcalde a competencia para representar ao concello. O artigo 21.1. s) da mesma lei reflicte a competencia residual da Alcaldía respecto daquelas competencias que expresamente lle atribúan a leis e aquelas que a lexislación do Estado ou das comunidades autónomas asignen ao concello e non atribúan a outros órganos municipais. A delegación de competencias específicas en calquera concelleiro ou concelleira por parte da Alcaldía regúlase nos artigos 23.4 da LRBRL e 43.5 do Real Decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais. No presente caso faise preciso conferir unha delegación especial para un asunto determinado ao abeiro do artigo 43.5. a) do ROF. Por todo iso, a través do presente decreto, RESOLVO: 1º) Delegar na concelleira Ana María Pena Purriños, concelleira delegada da Área de Recursos Humanos, Industria e Emprego a atribución de representar ao concello na sinatura dos convenios de colaboración entre o concello das Pontes de García Rodríguez, o concello da Capela e o concello das Somozas para a execución do seguinte programa de emprego: – Programa integrado de emprego e a solicitude conxunta da axuda para o ano 2022, ao abeiro da 04/05/2022 establece as bases reguladoras para a concesión de subvencións para a posta en práctica de programas integrados de emprego de Galicia e se convocan para o ano 2022 (código de procedemento TR332A) 2º) Delegase tamén a realización de todos os actos precisos para a xestión da subvención (a aprobación do convenio, a solicitude da subvención, a súa xustificación). 3º) Publicar este decreto no Boletín Oficial da Provincia da Coruña, de acordo co previsto no artigo 44.2 do Real decreto 2568/1986, do 28 de novembro.4º) Dar conta deste decreto ao Pleno da Corporación na primeira sesión que celebre consonte ao previsto na normativa vixente. As Pontes de García Rodríguez, 16 de xuño de 2022 Valentín González Formoso Alcalde do Concello das Pontes de García Rodríguez
22/06/2022 | Administración LocalMunicipal
Ribeira
Corrección de erros das bases reguladoras do proceso selectivo para a contratación do persoal para a prestación do servizo de salvamento e socorrismo acuático

Por Decreto da Alcaldía de data 17/6/2022, resolveuse rectificar a Base 5ª PRESENTACIÓN DE SOLICITUDES, apartado 5.3.1 letra d), das aprobadas para a formación dunha BOLSA DE EMPREGO para a contratación laboral temporal do persoal para a prestación do SERVIZO DE SALVAMENTO E SOCORRISMO ACUÁTICO NAS PRAIAS DO CONCELLO DE RIBEIRA VERÁN 2022, tal e como se dispón a continuación: d) A resolución que acredite estar inscrito no Rexistro profesional do persoal de socorrismo, información e primeiros auxilios de Galicia, de acordo co Decreto 152/2021, do 21 de outubro, polo que se regulan as condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia, ou o modelo distintivo en vigor, establecido pola Orde da Consellería da Presidencia, Administracións Públicas e Xustiza, do 14 de maio de 2012.” d) A resolución que acredite estar inscrito no Rexistro profesional do persoal de socorrismo, información e primeiros auxilios de Galicia, de acordo co Decreto 152/2021, do 21 de outubro, polo que se regulan as condicións para o exercicio profesional das actividades de socorrismo acuático, información e primeiros auxilios nos espazos acuáticos naturais e instalacións acuáticas na Comunidade Autónoma de Galicia, ou o modelo distintivo en vigor, establecido pola Orde da Consellería da Presidencia, Administracións Públicas e Xustiza, do 14 de maio de 2012. No caso de ter presentada a solicitude de inscrición e estar pendente de resolución, deberase presentar a dita solicitude xunto coa documentación que acredite estar en posesión da formación mínima para o exercicio das actividades obxecto de inscrición.” O que se publica para xeral coñecemento de conformidade co disposto no artigo 97 da Lei 7/1985, do 2 de abril, reguladora das bases de réxime local. En Ribeira, a 17/6/2022. O alcalde, Manuel Ruiz Rivas.
22/06/2022 | Administración LocalMunicipal
Boiro
Anuncio de aprobación do padrón do SAF do mes de maio de 2022

A Xunta de Goberno Local en sesión celebrada o 15 de xuño de 2022 aprobou o Padrón Fiscal correspondente o mes de MAIO de 2022, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. En dito prazo os interesados poderán examinar os padróns. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de xuño de 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 16 de xuño de 2022 O Alcalde-Presidente José Ramón Romero García
22/06/2022 | Administración LocalMunicipal
Moeche
Aprobación inicial do expediente de modificación de créditos n.º 9/2022

O Pleno do Concello de Moeche, en sesión celebrada o día 16 de xuño de 2022, acordou a aprobación inicial do expediente de modificación de creditos 9/2022 de crédito extraordinario e suplemento de créditos, financiado con cargo ao remanente líquido de tesouraría. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://moeche.sedelectronica. gal Se transcorrido devandito prazo non se presentaron alegacións, considerarase aprobado definitivamente devandito Acordo. Moeche, 17 de xuño de 2022 A Alcaldesa Asdo. Beatriz Bascoy Maceiras
22/06/2022 | Administración LocalMunicipal
A Laracha
Delegación específica de voda 24.6.2022

Anuncio decreto delegación específica RESOLUCIÓN DA ALCALDÍA De conformidade co disposto no artigo 51 do Código Civil, nos artigos 21.3 e 23.4 da Lei 7/1985, do 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, do 28 de novembro, no artigo 61.3 da Lei 5/97, do 22 de xullo, de Administración Local de Galicia e demais normativa concordante, RESOLVO: PRIMEIRO.–Delegar a favor de D. NICHOLAS ANDREW LEOPOLD JOHER HERRADI, 1.º tenente de alcalde do Concello da Laracha, a atribución para autorizar a celebración dun matrimonio o día 24 de xuño de 2022, ás 13.00 horas, no salón de plenos da Casa Consistorial do Concello da Laracha. SEGUNDO.–Publicar esta resolución no Boletín Oficial da Provincia. TERCEIRO.–Comunicar a D. NICHOLAS ANDREW LEOPOLD JOHER HERRADI a presente resolución para o seu coñecemento e efectos. A Laracha, 17 de xuño de 2022. O alcalde José Manuel López Varela
22/06/2022 | Administración LocalMunicipal
Culleredo
Persoal e Organización
Relación de aspirantes que superaron o proceso selectivo convodado para a provisión de postos de traballo de técnica/o de Administración do Concello de Culleredo

Por resolución da concelleira delegada de Seguridade cidadá e Persoal do día 03.06.2022, resolveuse o seguinte: “Primeiro.- Elevar a definitiva a relación de aspirantes que superaron o proceso selectivo convocado para a provisión de postos de traballo de Técnica/o de Administración reservados a funcionarios da escala de administración especial, subescala técnica do Concello de Culleredo. Segundo.- A asignación de postos de traballo de Técnica/o de Administración reservados a funcionarios da escala de administración especial, subescala técnica do Concello de Culleredo, dacordo co seguinte detalle: Terceiro.- A toma de posesión dos postos de traballo realizarase no prazo de tres días hábiles dende o día seguinte ao do cese, que deberá efectuarse dentro dos tres días hábiles seguintes á publicación da resolución da convocatoria no Boletín Oficial do Estado. Cuarto.- Notificar a presente resolución as interesadas. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica para xeral coñecemento. Culleredo, 17 de xuño de 2022 Marta Figueroa Fuentes Concelleira de Seguridade cidadá e Persoal
22/06/2022 | Administración LocalMunicipal
Noia
Secretaría
Anuncio de licitación

Por resolución de alcaldía número 1.524 /2022, de 16 de xuño, aprobouse o Prego que recolle as bases técnicas e administrativas que rexerán o procedemento de licitación para a AUTORIZACIÓN DE INSTALACIÓN DE POSTO DE VENDA KEBAB I e II, POSTO DE CHURRASQUERÍA, POSTO DE POLBERÍA E POSTO DE RESTAURANTE MEDIEVAL DURANTE A FEIRA MEDIEVAL DE NOIA do ano 2022. Por medio deste anuncio dáse a coñecer a licitación conforme as seguintes características: a) Organismo: Concello de Noia. b) Dependencia que tramita o expediente: Secretaría municipal. a) Descrición do obxecto: O obxecto do presente contrato é o outorgamento de autorizacións para a instalación de posto de venda kebab I e II, posto de churrasquería, posto de polbeira e posto de restaurante medieval durante a feira medieval de Noia, que se celebrará os días 15, 16 e 17 de xullo do ano 2022, se ben as datas de montaxe e desmontaxe dos postos como o tempo de funcionamento serán os establecidos no artigo 5 do Regulamento da Feira Medieval, publicado no Boletín Oficial da Provincia número de 19 de xuño de 2020. a) Tramitación: ordinaria. b) Procedemento: aberto. Os titulares das autorizacións para a ocupación do terreo público estarán obrigados a satisfacer como tipo de licitación que servirá de base á poxa pública, a taxa prevista na Ordenanza fiscal número 39, reguladora da taxa por aproveitamento especial do dominio público municipal a través da instalación de postos durante a feira medieval (epígrafe 6. b): A obriga de pagamento da taxa nace no momento da adxudicación dos postos obxecto da presente licitación. a) Provisional: 3% do tipo base de licitación. b) Definitiva: 5% do tipo base de licitación. a) Perfil do contratante: Plataforma de Contratación do Sector Público. b) Enderezo de internet: https://contrataciondelestado.es/wps/portal/plataformac) Teléfonos: 981 842 100 d) Fax: 981 821 741 a) Outros requisitos: os sinalados no Prego que recolle as bases técnicas e administrativas. a) Data límite de presentación: 10 días naturais contados desde a publicación do anuncio de licitación no Boletín Oficial da Provincia de A Coruña. b) Documentación que hai que presentar: A que figura na cláusula oitava das bases técnicas e administrativas. c) Lugar de presentación: Rexistro Xeral do Excmo. Concello de Noia, en horario das 9 ás 14 horas (de luns a venres). No suposto que o último día de presentación das proposicións coincidise en sábado ou festivo prorrogarase ó seguinte día hábil.9.- Apertura da oferta económica: O acto de apertura do sobre B será público. O concreto día de apertura será concretado mediante anuncio publicado no perfil do contratante aloxado na plataforma de contratación do Estado (http://noia.sedelectronica. gal) e no Taboleiro de Edictos do Concello.10.- Outras informacións: As que se recollen nas bases técnicas e administrativas. Noia, 16 de xuño de 20222 O Concelleiro delegado de Turismo José Pérez Martínez
22/06/2022 | Administración LocalMunicipal
Cabana de Bergantiños
ORZAMENTO 2022

Rematado o prazo de 15 días hábiles dende a publicación do acordo de aprobación inicial do Orzamento Xeral do Concello de Cabana de Bergantiños para o exercicio económico de 2022, que tivo lugar na sesión extraordinaria celebrada o 12 de maio de 2022, sen que se presentaran reclamacións contra o mesmo, dita aprobación pode considerarse definitiva de acordo co establecido no artigo 169.3 do RDL 2/2004 do 5 de marzo e 20.3 do Real Decreto 500/1990, procédese á publicación do resumo por capítulos do mencionado Orzamento: Na referida sesión plenaria se acordou aprobar o cadro de persoal, segundo o previsto no artigo 127 do Real Decreto Lexislativo 781/1986, que se reproduce a continuación: Igualmente aprobouse a masa salarial do persoal laboral, que ascende a 321.196,08 €. O que se publica para xeral coñecemento, sinalando que, de conformidade co establecido no art.171 do Real Decreto Lexislativo 2/2004, do 5 de marzo, contra o acordo de aprobación definitiva poderá interpoñerse directamente o recurso contencioso-administrativo, na forma e prazos que establecen as normas da referida xurisdición. Cabana de Bergantiños, a 17 de xuño de 2022 O Alcalde D. José Muíño Domínguez
22/06/2022 | Administración LocalMunicipal
Santiago de Compostela
Tesourería. Sección de Xestión
Padrón fiscal

REMESA: IBIU – Padrón 2022 TIPO DE INGRESO: imposto bens inmobles urbana DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA DATA INICIO VOLUNTARIA: 05/07/2022. DATA FIN VOLUNTARIA: 05/09/2022 Configurado pola Tesourería o padrón indicado, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende n.º 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o Regulamento xeral de recadación. Contra as liquidacións que contén o padrón os interesados poderán formular perante a Concellaría Delegada de Facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRFL) e no artigo 54 da OXRI, no prazo dun mes, que se contará dende o día seguinte ao da finalización da exposición pública do padrón. O pagamento, que terá a eficacia establecida no artigo 59.2 da LXT, poderá realizarse: A través dos caixeiros, da Banca electrónica e, de ser o caso, no horario de atención ao público nos seguintes bancos que colaboran co Servizo de Recadación. A través de INTERNET, entrando na páxina web pagos. santiagodecompostela. gal Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. ENTIDADES COLABORADORAS: BANCO SANTANDER, S. A. CAIXABANK, S. A. ABANCA CORPORACIÓN BANCARIA, S. A. BANCO BILBAO VIZCAYA ARGENTARIA, S. A. BANCO DE SABADELL, S. A. Santiago de Compostela, 16 de xuño de 2022. A CONCELLEIRA DELEGADA DE FACENDA Asdo.: Marta Abal Rodríguez
06/06/2022 | Administración LocalMunicipal
Neda
Aprobación de oferta de emprego público ordinaria e extraordinaria para estabilización do emprego temporal (Lei 20/2021)

En cumprimento do artigo 91 da Lei 7/1985, do 2 de abril, reguladora das bases de réxime local, o artigo 70 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, artigo 204 da Lei 2/2015, do emprego público de Galicia e no 2 da Lei 20/2021, do 28 de decembro, de medidas urxentes para a redución da temporalidade no emprego público, polo presente faise público que a Xunta de Goberno Local en sesión ordinaria celebrada o día 30/05/2022, aprobou a oferta de emprego público ordinaria e a extraordinaria para estabilización do emprego temporal, correspondentes ao ano 2022, nas que se inclúen as seguintes prazas: O que se fai público para xeral coñecemento. Contra o ditos acordos, que poñen fin á vía administrativa, pode interpoñerse, alternativamente, o recurso potestativo de reposición, ante a Xunta de Goberno Local, no prazo dun mes contado dende o día seguinte ao da publicación deste anuncio no BOP da Coruña, de conformidade co sinalado nos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou, directamente, recurso contencioso-administrativo, ante o Xulgado do Contencioso-Administrativo núm.1 de Ferrol; ou, á súa elección, ante o que corresponda ao seu domicilio, no prazo de dous meses contados dende o día seguinte ao da indicada publicación, consonte co disposto no artigo 46, en relación co artigo 14.1, regra segunda, ambos os dous preceptos da Lei 29/1998, do 13 de xullo, reguladora da xurisdición contencioso-administrativa. Se se opta por interpor o recurso potestativo de reposición non poderán interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se poida interpoñer calquera outro recurso que se estime oportuno. Neda, 01 de xuño de 2022. O Alcalde, Asdo.: Ángel Alvariño Saavedra.
06/06/2022 | Administración LocalMunicipal
Abegondo
Aprobación inicial modificación RPT e texto refundido

O Pleno do Concello de Abegondo, na sesión ordinaria realizada o día 30 de maio de 2022, aprobou inicialmente a modificación da Relación de Postos de Traballo (RPT) do Concello de Abegondo e o seu texto refundido. O expediente está sometido a información pública mediante anuncio no BOP no prazo de vinte días, a contar desde o día seguinte ao desta publicación, durante o cal os interesados poderán presentar as alegacións que estimen oportunas. Así mesmo, estará a disposición dos interesados na sede electrónica deste Concello: sede. abegondo. gal. A relación considerarase definitivamente aprobada se durante o citado prazo non se presentaron reclamacións. O que se publica para os efectos oportunos. Abegondo, 31 de maio de 2021 O alcalde José Antonio Santiso Miramontes
06/06/2022 | Administración LocalMunicipal
Rois
Notificación de recollida de can abandonado

Segundo o previsto na Lei 4/2017, do 3 de outubro, de protección e benestar dos animais de compañía en Galicia procédese á publicación da localización dun animal doméstico abandonado/extraviado no termo municipal de Rois, ante a imposibilidade de contacto ca persoa que figura como titular. Lugar de recollida do animal: Herbogo. Data da recollida: 16 de maio de 2022. Tipo de Animal: Can. Raza: Mestizo de Beagle. Núm. de identificación electrónica: 941000012065792. Propietario segundo a identificación electrónica: Samara Cardaba Manzo. Con esta publicación danse por finalizados os intentos de localizar o propietario de forma efectiva polo que, segundo a lexislación citada anteriormente, o animal pasará a xestionarse a través do concello na forma que considere oportuna seguindo normativa existente ao respecto. Rois, 1 de xuño de 2022 O alcalde Ramón Tojo Lens
06/06/2022 | Administración LocalMunicipal
O Pino
Anuncio da conta xeral do exercicio 2021

ANUNCIO En cumprimento do que dispón o artigo 212.3 do Real decreto lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, e unha vez que ten sido debidamente informada pola Comisión Especial de Contas, exponse ao público a Conta Xeral correspondente ao exercicio 2021, por un prazo de quince días, durante os cales, a partir do seguinte ao da inserción deste anuncio no BOP, se poidan presentar reclamacións, reparos ou observaciones que se estimen convenientes. O Pino, 31 de maio de 2022. O ALCALDE Manuel Taboada Vigo
06/06/2022 | Administración LocalMunicipal
Lousame
Anuncio de aprobación inicial MC 14/2022

Anuncio de aprobación inicial da MC 14/2022 O Pleno corporativo, na sesión do día 27.05.2022, aprobou inicialmente a modificación orzamentaria 14/2022, modalidade crédito extraordinario, mediante a que se dotará crédito nas aplicacións orzamentarias que se sinalan no seguinte cadro, financiando tal modificación co remanente de tesourería para gastos xerais por importe de 20.312,74 €: Do mesmo xeito, acordouse aplicar a tramitación de urxencia ao expediente administrativo. O expediente exponse ao público, previo anuncio no BOP, durante o prazo de 8 días hábiles, para poder examinalo e presentar as observacións ou emendas que se estimen oportunas. Lousame, a 3 de xuño de 2022. A alcaldesa M.ª Teresa Villaverde Pais
06/06/2022 | Administración LocalMunicipal
Corcubión
Anuncio de exposición ao público da conta xeral do exercicio 2021

A Comisión Especial de Contas, en sesión celebrada o 30 de maio do 2022, ditaminou a Conta Xeral do Concello de Corcubión correspondente o exercicio económico 2021. O que se fai público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, advertíndose que o prazo de quince días, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. Corcubión, 1 de xuño do 2022 O Alcalde Manuel Insua Insua